দ্য লাইট: স্বামী বিবেকানন্দ (২০১৩) এটি উৎপল (টুটু) সিনহা পরিচালিত একটি দ্বিভাষিক (বাংলা এবং হিন্দি )  সিনেমা।এটি ট্রাই কালার প্রযোজনা প্রাইভেট লিমিটেড প্রযোজিত।  এটি  স্বামী বিবেকানন্দের জীবন ও শিক্ষার উপর ভিত্তি করে নির্মিত। ছবিটি তাঁর জন্মের দেড়শতম বার্ষিকীতে বিবেকানন্দের শ্রদ্ধা নিবেদন করে তৈরি করা হয়েছিল।  এটি ১৮ টি ভাষায় ডাব করা হয়েছিল।    দীপ ভট্টাচার্য স্বামী বিবেকানন্দের চরিত্রে অভিনয় করেছিলেন। যাকে পরিচালক টুটু সিনহা প্রথম একটি বাংলা নাটকে দেখেছিলেন।  রামকৃষ্ণ পরমহংস এবং সারদা দেবীর চরিত্রে অভিনয় করেছিলেন প্রেমাঙ্কুর চট্টোপাধ্যায় এবং গার্গী রায় চৌধুরী।    সংক্ষিপ্তসার  স্বামী বিবেকানন্দের ঘটনাবহুল জীবন এই ছবিতে ধরা পড়েছে। ছবিতে তরুণ নরেন্দ্রনাথ দত্ত থেকে বিশ্ব প্রচারক স্বামী বিবেকানন্দের রূপান্তর দেখানো হয়েছে। দক্ষিণেশ্বরের মরমী সাধক রামকৃষ্ণ পরমহংসের সাথে তাঁর সাক্ষাত, বিবেকানন্দের উত্তর ভারতে ভ্রমণ, পশ্চিম (আমেরিকা, ইউরোপ) ভ্রমণ, ভগিনী নিবেদিতার সাথে সাক্ষাত এবং ভারতে তাঁর কাজগুলি তুলে ধরা হয়েছে।এতে শৈশবকাল থেকে তাঁর জীবনের বিভিন্ন ঘটনা এর মাধ্যমে নরেন্দ্রনাথ থেকে বিবেকানন্দ পর্যন্ত তাঁর যাত্রা উঠে এসেছে।    শ্রেষ্ঠাংশে    দীপ ভট্টাচার্য স্বামী বিবেকানন্দ চরিত্রে   সায়ক চক্রবর্তী স্বামী বিবেকানন্দের শৈশব (বিলে) হিসেবে  সারদা দেবী চরিত্রে গার্গী রায় চৌধুরী  রামকৃষ্ণ চরিত্রে প্রেমাংকুর চক্রবর্তী  ভগিনী নিবেদিতার চরিত্রে কোর্টনি স্টিফেন্স  বিশ্বজিৎ চক্রবর্তী বিশ্বনাথ দত্ত (বিবেকানন্দের বাবা) চরিত্রে  ভুবনেশ্বরী দেবী চরিত্রে পিয়ালী মিত্র (বিবেকানন্দের মা)    অর্চিতা সাহু মইনা বাই হিসেবে   উৎপাদন    পটভূমি  এই চলচ্চিত্রটি পরিচালক টুটু সিনহার বড় পর্দায় প্রথম কাজ। এর আগে তিনি মূলত বিজ্ঞাপন চলচ্চিত্র নির্মাতা ও টেলিভিশন পরিচালক হিসাবে কাজ করেছিলেন। একটি সাক্ষাত্কারে সিনহা বলেছিলেন- "আমি তৃষ্ণা ও রাজমহলের মতো সিরিয়াল পরিচালনা করেছি। আমি সাধক বামখ্যাপা সিরিয়ালটি এর এক হাজারতম পর্ব পর্যন্ত পরিচালনাও করেছি। আমি সবসময় স্বামীজির উপর একটি চলচ্চিত্র বানাতে চেয়েছিলাম। "    নির্মাণ  ফিল্মটি বিভিন্ন স্থানে শুটিং করা হয়েছে। যেমনঃ পশ্চিমবঙ্গের  কলকাতা এবং উড়িষ্যার   রায়রঙ্গপুর,  শিমিলিপাল ইত্যাদি । এই চলচ্চিত্রের গবেষণামূলক কাজের জন্য পরিচালক টুটু সিনহাকে পুরো ভারতে ভ্রমণ করতে হয়েছিল। রাজস্থানে বিবেকানন্দের জীবনের ঘটনাগুলি ওড়িশায় শুট করা হয়েছিল।  ১৮৯৩ সালের সেপ্টেম্বরে শিকাগোর ওয়ার্ল্ড রিলিজিনস পার্লামেন্টে বিবেকানন্দের বক্তৃতাগুলির দৃশ্যগুলি কলকাতার টাউন হলে শুটিং করা হয়েছিল।    অভিনেতা বাছাই  এই ছবিতে মূলত থিয়েটার অভিনেতা-অভিনেত্রীদের নেওয়া হয়েছিল।   দীপ ভট্টাচার্য স্বামী বিবেকানন্দের চরিত্রে অভিনয় করেছিলেন। পরিচালক  তাকে সামবেদ  নামে একটি বাঙালি নাট্যদলের একটি নাটকে দেখেছিলেন।  গার্গী রায় চৌধুরী তরুণ বয়সের সারদা দেবীর চরিত্রে অভিনয় করেছিলেন। যৌবনে সারদা দেবীর কোনও চিত্র পাওয়া যায় না। প্রযোজনা দলটি কম্পিউটার অ্যাপ্লিকেশনগুলি ব্যাক-রচনা করতে ব্যবহার করেছিল এবং সারদা দেবী তার যৌবনের সময় কীরকম দেখতে হবে তা খুঁজে বের করার জন্য। গবেষণার পরে তারা খুঁজে পেল বাংলা চলচ্চিত্র এবং টেলিভিশন অভিনেত্রী গার্গি রায় চৌধুরী চরিত্রটির জন্য উপযুক্ত।  তিনি সারদা দেবী চরিত্রে অভিনয় করার বিষয়ে বলেছিলেন - "আমি সর্বকালের সর্বাধিক মুক্তমনা মহিলাদের একজনের চরিত্রে অভিনয় করতে পেরে আমি আনন্দিত" ।  প্রেমাঙ্কুর চট্টোপাধ্যায়, যিনি একজন নাট্য অভিনেতাও ছিলেন, রামকৃষ্ণ পরমহংসের ভূমিকায় অভিনয় করেছিলেন।  তিনি বলেছিলেন যে এই ছবিতে তাকে চরিত্রে অভিনয় করার সুযোগ দেওয়ার জন্য তিনি চিরকাল পরিচালকের কাছে ঋণী থাকবেন। তিনি আরও বলেছিলেন- "আমি ব্যাখ্যা করতে পারব না আমার কেমন অনুভূতি হয়েছিল যখন আমি এই কথাটি বলেছিলাম 'সত্য এক,  কেবল একে বিভিন্ন নামে ডাকা হয়। সমস্ত মানুষ একই সত্যের সন্ধান করছে। ' আমি কৃতজ্ঞ পরিচালক টুটু সিনহা আমাকে রামকৃষ্ণ হিসেবে ভাবতে পেরেছিলেন "   সায়ক চক্রবর্তী বিবেকানন্দের শৈশব চরিত্রে অভিনয় করেছিলেন। এটি ছিল সায়কের প্রথম চলচ্চিত্র।  ক্যালিফোর্নিয়া ভিত্তিক অভিনেত্রী কোর্টনি স্টিফেনস ভগিনী নিবেদিতার চরিত্রে অভিনয় করেছিলেন।    অর্চিতা সাহু  অজিত সিংয়ের দরবারে নৃত্যশিল্পী মইনা বাইয়ের ভূমিকায় অভিনয় করেছিলেন। পরিচালকের মতে মইনা বাইয়ের ভূমিকায় সাহু " ঠিক" ছিলেন।   সাউন্ডট্র্যাক  ছবিটির সংগীত ২০১৩ সালের জানুয়ারিতে কলকাতার রোটারি সদনে রিলিজ করা হয়েছিল।  ছবিটির সংগীত অ্যালবামে ১৪ টি গান ছিল। চলচ্চিত্রটির সংগীত পরিচালনা করেছিলেন নচিকেতা চক্রবর্তী এবং ডাঃ হরিচরণ বর্মা ।এতে গান গেয়েছিল অজয় চক্রবর্তী, সুরেশ ওয়াদকর, কবিতা কৃষ্ণমূর্তি, নচিকেতা চক্রবর্তী, শুভঙ্কর ভাস্কর এবং জাভেদ আলী ।    মুক্তি  ছবিটির পরিচালক এবং প্রযোজক দুজনেই ২০১২ সালে ছবিটি মুক্তি দিতে চেয়েছিলেন। তবে পোস্ট প্রোডাকশনের জন্য তারা এটি ২০১২ সালে মুক্তি দিতে পারেন নি। এরপরে তারা স্বামী বিবেকানন্দের দেড়শতম জন্মবার্ষিকীর আগের দিন  ২০১৩ সালের ১১ জানুয়ারীতে ছবিটি মুক্তি দেওয়ার টার্গেট করেছিলেন। তবে তারা সেদিন ও ছবিটি মুক্তি দিতে পারেননি। অবশেষে ছবিটি ২০১৩ সালের ২৩ আগস্ট ২০১৩তে মুক্তি পাওয়ার কথা ছিল।   কলকাতার নন্দনে এই চলচ্চিত্রের প্রিমিয়ারের আয়োজন করা হয়েছিল।  অনেক রাজ্য সরকার যেমন মহারাষ্ট্র, গুজরাত এবং পশ্চিমবঙ্গের মতো রাজ্যে এই সিনেমাটিকে করমুক্ত হিসাবে ঘোষণা করেছিল।   প্রতিক্রিয়া   চলচ্চিত্র সমালোচকদের মিশ্র পর্যালোচনা অর্জন করেছিল। টাইমস অফ ইন্ডিয়া  ফিল্মটিকে ৫ এর মধ্যে সাড়ে তিন রেট দিয়েছিল  এবং ছবিটি সম্পর্কে বলেছিল "আবার দেখা যাচ্ছে যে কিছু ছবি এখনও টলিউডে তৈরি হয়। যা কোনও হাইপ পায় না। তবুও তাদের  শিল্পকর্ম ভাল  হয় " এই পর্যালোচনায় দীপ ভট্টাচার্যের অভিনয় বেশ প্রশংসিত হয়েছিল।  ইন্টারনেটে ওয়াশিংটন বাংলা রেডিও তাদের পর্যালোচনাতে লিখেছিল: "প্রেমাঙ্কুর এবং দীপ ছবিতে প্রমাণ করেছেন যে নাট্য অভিজ্ঞতা অভিনেতাদের জন্য একটি দুর্দান্ত সম্পদ হতে পারে"।    আরও দেখুন    স্বামী বিবেকানন্দ (১৯৯৮ চলচ্চিত্র)   তথ্যসূত্র      বহিঃসংযোগ  আইএমডিবিতে দ্য লাইট: স্বামী বিবেকানন্দ    বিষয়শ্রেণী:২০১৩-এর চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র